Ixef wis sin: Tasnazmult n yiwudam wawal. Ad yefhem umaɣri, mi ara yeqqar lewṣayef n win yettwawessfen mebla ugur ameqqran, imi isalen i as-d-ittunefken fell-as llan-d ilmend u usenent n uwadem i umeɣri (Yettwawessef-d uwadem akken ad t-yissin umeɣri, ad iẓer witilan d wamek yemmug). Ma yella d aglam arusrid, yettili deg yiferdisen nniḍen n uḍris n tsiwelt neɣ deg uglam n wadeg akked tigawin n uwadem: d afham ara yefhem win yeqqaren lewsayef n uwadem s lewṣayef n wadeg anda yettili neɣ s wayen ixeddem1.